Emiliano Rigoni

Emiliano Ariel Rigoni (sündinud 4. veebruaril 1993 Colonia Caroyas) on Argentina jalgpallur, kes mängib äärepoolkaitsjana Brasiilia kõrgliiga klubis São Paulo.

Ta alustas klubikarjääri Argentina klubis Belgrano, mille noorteakadeemiaga liitus ta 2005. aastal. Klubi põhimeeskonnas debüteeris ta Argentina kõrgliigas 2013. aasta augustis.

Aastatel 2016–2017 mängis ta Argentina kõrgliiga klubis Independiente. Hooajal 2016–17 lõi ta Argentina kõrgliigas 11 väravat.

2017. aasta augustis sõlmis Rigoni nelja-aastase lepingu Venemaa kõrgliiga klubiga Peterburi Zenit. Hooaja 2018–19 esimeses pooles mängis ta Zenitist laenul Itaalia kõrgliiga klubis Atalanta, hooajal 2019–20 Sampdorias ja hooajal 2020–2021 Hispaania kõrgliiga klubis Elche.

2021. aasta mais sõlmis ta kolmeaastase lepingu São Pauloga.

Argentina jalgpallikoondises tegi Rigoni debüüdi 5. oktoobril 2017 MM-i valikmängus Peruu vastu.

Saavutused 
Peterburi Zenit
Premjer Liga: 2018–19, 2019–20
Venemaa karikas: 2019–20
Venemaa superkarikas: 2020

Argentina jalgpallurid
Peterburi Zeniti mängijad
Atalanta BC mängijad
UC Sampdoria mängijad
Elche CF mängijad
São Paulo FC mängijad
Serie A mängijad
La Liga mängijad
Sündinud 1993